text: Nú er ein triðingur farin av Betri Deildini í 2020 og liggja vit nummar átta í løtuni. Við tað at ein triðingur er farin, so hava vit hugt eitt sindur aftur í tíðina.
text: #000000
text: Taka vit TB eftir níggju umfør tey árini felagið hevur verið í bestu deildini frá 2005 og fram, so hava vit ligið og svingað millum fimta og áttanda pláss. Í fjør lógu vit eitt pláss longri uppi við tveimum stigum fleiri enn vit hava nú. Høvdu vit t.d. vunnið dystin ímóti AB herfyri, so var støðan heilt lík teirri frá í fjør.
text: #000001
text: Grafurin niðanfyri vísir hvussu TB hevur ligið eftir níggju umfør seinastu árini. Ljósagrái liturin eyðkennir árini har vit vóru í samstarv við hini liðini í oynni.
text: #000002
text: Vit skulu heilt aftur til 2005 fyri at finna eitt ár har vit hava havt eina betur verju, um vit samanbera við hvussu nógv mál eru komin ímóti okkum. Vit hava bert latið 12 mál inn í hesum níggju dystunum. Í fjør høvdu vit latið heili 19 mál. Hinvegin gongur kanska heldur strilti við málskjótingini, men samanlagt er málmunurin frægari enn nógv av hinum árunum.
text: #000003
text: Hyggur ein eitt sindur meira yvirskipað eftir bestu føroysku deildini hesi árini frá og við 2005 til og við í ár, so er HB tað liðið, ið meira ella minni er fast inventar í oddinum. 10 ár hava teir ligið í topp trý eftir níggju umfør. B36 og NSÍ hava bæði ligið har níggju ferðir. Sjey ymisk lið hava mynda topp trý hesi árini, sum umframt tey trý nevndu eru: EB/Streymur, ÍF, KÍ og Víkingur.
text: #000004
text: Verður hugt eftir muninum millum topp og botn, so hevur munurin seinastu trý árini verið rættuliga støðugur og stórur. Í ár eru heili 21 stig millum nummar 1 (HB, 22 stig) og nummar 10 (Skála, 1 stig).
text: #000005
text: Tað eru skotin 146 mál í alt. Hetta er tað mesta síðani 2015 tá skotin vóru 151 mál. Tað vil við øðrum orðum siga, at tað í miðal eru 3,2 mál hvønn dyst higartil í ár, ella 16,2 hvørt umfar.
text: #000006
text: Something is wrong.Instagram token error.
text: #000007